**Indoklás**

**Dorogháza Község Önkormányzat képviselő-testületének a 2019. évi költségvetéséről szóló 1/2019. (III. 14.) önkormányzati rendelet módosításáról szóló rendeletéhez**

**Általános indokolás**

Dorogháza Önkormányzatának Képviselő-testülete az Alaptörvény 32. cikk (1) bekezdés f) pontjában, az államháztartásról szóló 2011. évi CXCV. törvény (a továbbiakban: Áht.) 23. § (1) bekezdésében meghatározott feladatkörében eljárva rendeletet alkotott Dorogháza Község Önkormányzat 2019. évi költségvetéséről, melyet az előterjesztésben szereplő rendelettel módosít. Az előterjesztés részletes információkat tartalmaz arra vonatkozóan, hogy a 2019. évi költségvetési előirányzatai biztosítják a lakossági közszolgáltatások eddig elért színvonalának fenntartását, az intézmények feladatellátását, a helyi közügyek jogszabályi előírásoknak megfelelő intézését, a vagyon értékének megőrzését.

A rendeleten átvezetésre kerülnek a tényleges teljesítéshez kapcsolódó előirányzat módosítások a törvényi előírásoknak megfelelően.

**Részletes indokolás**

1.§-hoz Az államháztartásról szóló 2011. évi CXCV. törvény 34.§ (1) bekezdése előírja, hogy a képviselő-testület dönt a helyi önkormányzat költségvetési rendeletében megjelenő kiadások és bevételek módosításáról, a kiadások közötti átcsoportosításról. A módosítás azért vált szükségessé, mert a költségvetési rendelet elfogadása óta olyan pénzeszközök érkeztek az önkormányzathoz, melyek az eredeti tervben nem szerepeltek. A rendelet tervezet 1.§-a az önkormányzat összesített bevételi és kiadási főösszegeinek módosítását tartalmazza.

2.§-hoz Az Önkormányzat költségvetési bevételeinek forrásonkénti és kiadásainak jogcímenkénti módosítását, valamint a finanszírozási bevételeket és kiadásokat módosítását tartalmazza.

3.§-hoz A Dorogházi Fenyőliget Óvoda költségvetési főösszegének előirányzat módosítását tartalmazza.

4.§-hoz Mátramindszenti Közös Önkormányzati Hivatal költségvetési főösszegének előirányzat módosítását tartalmazza.

5.§-hoz A Dorogházi Önkormányzati Konyha költségvetési főösszegének előirányzat módosítását tartalmazza.

6.§-hoz A Rendelet 1.-4., 12., 12/1., 13., 13/1. és 14. sz. mellékleteinek módosítását tartalmazza.

7.§-hoz Hatályba lépésre vonatkozó rendelkezést tartalmaz.